*****

ΚΑΝΟΝΙΣΜΟΣ (ΕΟΚ) αριθ. 411/90 ΤΗΣ ΕΠΙΤΡΟΠΗΣ

της 16ης Φεβρουαρίου 1990

για τον καθορισμό, για την περίοδο από την 1η Φεβρουαρίου 1990 έως 30 Ιουνίου 1990, των ποσοτήτων ακατέργαστης ζάχαρης που παράγονται στα γαλλικά υπερπόντια διαμερίσματα που επωφελούνται της ενισχύσεως στο ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου και για τροποποίηση του κανονισμού (ΕΟΚ) αριθ. 2089/89

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 9 παράγραφος 6,

τον κανονισμό (ΕΟΚ) αριθ. 2225/86 του Συμβουλίου της 15ης Ιουλίου 1986 για τη θέσπιση μέτρων διαθέσεως ζάχαρης που παράγεται στα υπερπόντια γαλλικά διαμερίσματα και για την εξίσωση των όρων της τιμής με την προτιμησιακή ακατέργαστη ζάχαρη (3), και ιδίως το άρθρο 3 παράγραφος 2 δεύτερο εδάφιο,

Εκτιμώντας:

ότι το άρθρο 3 του κανονισμού (ΕΟΚ) αριθ. 2225/86 προβλέπει τη χορήγηση ενισχύσεως στην ακατέργαστη ζάχαρη που παράγεται στα γαλλικά υπερπόντια διαμερίσματα και ραφινάρεται σε βιομηχανία ραφιναρίσματος που βρίσκεται σε ευρωπαϊκές περιοχές της Κοινότητας εντός του ορίου των ποσοτήτων που θα καθοριστούν κατά περιοχές προορισμού και ξεχωριστά ανάλογα με την προέλευσή της· ότι ο καθορισμός των ποσοτήτων αυτών πρέπει να πραγματοποιηθεί με βάση το κοινοτικό ισοζύγιο εφοδιασμού σε ακατέργαστη ζάχαρη· ότι σε ένα πρώτο στάδιο οι ποσότητες καθορίστηκαν από τον κανονισμό (ΕΟΚ) αριθ. 2089/89 της Επιτροπής (4) με βάση ένα ισοζύγιο προβλέψεων που καλύπτει την περίοδο από 1η Ιουλίου 1989 έως 31 Ιανουαρίου 1990·

ότι τώρα είναι γνωστή η οριστική παραγωγή του γαλλικού διαμερίσματος της Reunion καθώς και οι διαθέσιμες ποσότητες για το ραφινάρισμα· ότι εφεξής πρέπει να καθορισθούν οι τελευταίες ποσότητες που μπορούν να επωφεληθούν από αυτή την ενίσχυση στο ραφινάρισμα για την εναπομένουσα περίοδο της περιόδου 1989/90· ότι λόγω του κυκλώνα και της ξηρασίας που έπληξαν τη Reunion κατά το 1989, είναι αισθητά μειωμένη η παραγωγή της ακατέργαστης ζάχαρης και οι διαθέσιμες ποσότητες για το ραφινάρισμα· ότι πρέπει να αναθεωρηθούν, προκειμένου να εξισορροπηθεί ο εφοδιασμός των διαφόρων μονάδων ραφιναρίσματος στην Κοινότητα, οι ποσότητες που καθορίστηκαν για την περίοδο από τον Ιούλιο 1989 έως τον Ιανουάριο 1990 από τον κανονισμό (ΕΟΚ) αριθ. 2089/89·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσότητες της ζάχαρης που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2225/86 καθορίζονται για την περίοδο από 1ης Φεβρουαρίου έως 30 Ιουνίου 1990 σύμφωνα με το παράρτημα Ι του παρόντος κανονισμού.

Άρθρο 2

Το παράρτημα του κανονισμού (ΕΟΚ) αριθ. 2089/89 αντικαθίσταται από το παράρτημα ΙΙ του παρόντος κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Φεβρουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 114 της 27. 4. 1989, σ. 1.

(3) ΕΕ αριθ. L 194 της 17. 7. 1986, σ. 7.

(4) ΕΕ αριθ. L 199 της 13. 7. 1989, σ. 11.

ΠΑΡΑΡΤΗΜΑ Ι

Ποσότητες ακατέργαστης ζάχαρης ζαχαροκαλάμου, εκφρασμένες σε 1 000 τόνους αξίας λευκής ζάχαρης:

Περίοδος από 1η Φεβρουαρίου έως 30 Ιουνίου 1990

1.2,5 // // // Προέλευσης υπερποντίων

γαλλικών διαμερισμάτων

// Για ραφινάρισμα

1.2.3.4.5 // // στη Γαλλία

(μητροπολιτική) // στην Πορτογαλία // στο Ηνωμένο

Βασίλειο // στις άλλες

περιοχές της

Κοινότητας // // // // // // 1. Reunion // 0 // 0 // 0 // 0 // 2. Γουαδελούπη και Μαρτινίκα // 43 // 10 // 15 // 0 // // // // //

ΠΑΡΑΡΤΗΜΑ ΙΙ

«ΠΑΡΑΡΤΗΜΑ

Ποσότητες ακατέργαστης ζάχαρης ζαχαροκαλάμου, εκφρασμένες σε 1 000 τόνους αξίας λευκής ζάχαρης:

Περίοδος από 1η Ιουλίου 1989 έως 31 Ιανουαρίου 1990

1.2,5 // // // Προέλευσης υπερποντίων

γαλλικών διαμερισμάτων

// Για ραφινάρισμα

1.2.3.4.5 // // στη Γαλλία

(μητροπολιτική) // στην Πορτογαλία // στο Ηνωμένο

Βασίλειο // στις άλλες

περιοχές της

Κοινότητας // // // // // // 1. Reunion // 146 // 0 // 0 // 0 // 2. Γουαδελούπη και Μαρτινίκα // 32 // 0 // 0 // 0» // // // // //